wannaphong/clean_thaiwikipedia huggingface dataset:
# ทางหลวงหมายเลข 13 (ประเทศลาว)
ทางหลวงหมายเลข 13  เป็นทางหลวงสายหลักในประเทศลาว เริ่มต้นที่เมืองบ่อเต็นทางเหนือของลาวที่พรมแดนประเทศจีน เชื่อมต่อนครหลวงเวียงจันทน์กับหลวงพระบางในทางเหนือ และลงไปตามแม่น้ำโขงจนสิ้นสุดที่พรมแดนประเทศกัมพูชา เชื่อมต่อกับทางหลวงหมายเลข 7 ในประเทศกัมพูชา นอกจากนี้ ทางหลวงเส้นนี้มีเส้นทางผ่านท่าอากาศยานนานาชาติทั้งสามแห่งของลาว ได้แก่ ท่าอากาศยานนานาชาติวัตไต ท่าอากาศยานนานาชาติหลวงพระบาง และท่าอากาศยานนานาชาติปากเซ เส้นทางระหว่างบ่อเต็นกับนาเตย ระยะทาง 20 กิโลเมตร เป็นส่วนหนึ่งของทางพิเศษคุนหมิง–กรุงเทพ ซึ่งยังเป็นส่วนหนึ่งของทางหลวงเอเชียสาย 3 อีกด้วย เส้นทางจากนาเตยถึงเวียงจันทน์ ทางหลวงหมายเลข 13 เป็นส่วนหนึ่งของทางหลวงเอเชียสาย 12 และจากเวียงจันทน์ถึงพรมแดนประเทศกัมพูชาเป็นทางหลวงเอเชียสาย 11
 
ทางหลวงหมายเลข 13 ผ่านเมืองต่าง ๆ ได้แก่ เวียงจันทน์ วังเวียง และหลวงพระบาง ถนนส่วนใหญ่ลาดยางแล้ว แต่ในบางจุดยังชำรุดทรุมโทรม ถนนยังค่อนข้างแคบ โค้งหักศอก ไม่มีเส้นจราจรและแสงสะท้อนบนถนน รถประจำทางที่ผ่านจากเวียงจันทน์ไปหลวงพระบาง จะใช้เวลาเดินทางถึง 8-10 ชั่วโมงTravel in northern Laos
# จัสติน เทอรู
จัสติน พอล เทอรู (เกิด 10 สิงหาคม ค.ศ. 1971) เป็นนักแสดง ผู้กำกับ และนักเขียนบทชาวอเมริกัน เขาเป็นที่รู้จักกันดีในภาพยนตร์เรื่อง Mulholland Drive (2001) และ Inland Empire (2006) ของผู้กำกับเดวิด ลินช์ นอกจากนี้เขายังเป็นที่รู้จักในฐานะนักเขียนบทภาพยนตร์หลายเรื่อง เช่น ดาราประจัญบาน ท.ทหารจำเป็น, มหาประลัยคนเกราะเหล็ก 2, Rock of Ages และ Zoolander 2 ในปี 2014 เขายังรับบทนำในละครซีรีส์เรื่อง The Leftovers ทางช่องเอชบีโอ ปีถัดมาเขาแต่งงานกับนักแสดงสาว เจนนิเฟอร์ อนิสตัน
# ช้าง เอฟเอคัพ 2559
การแข่งขันฟุตบอล ช้าง เอฟเอคัพ ฤดูกาล 2559 เป็นการแข่งขันไทยเอฟเอคัพ ฤดูกาลที่ 21 โดยจัดการแข่งขันแบบแพ้คัดออก โดยการแข่งขันรายการนี้จัดขึ้นโดย สมาคมฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รอบเพลย์ออฟ รอบที่ 2 รวมไปถึง การแข่งขันชิงถ้วยพระราชทาน ก. กับทีมแชมป์โตโยต้า ไทยลีก ต่อไป

 ระบบการแข่งขัน 
 รอบ  วันที่แข่งขัน  จำนวนนัด  จำนวนสโมสร  จำนวนสโมสรจากลีกต่างๆ ที่เข้ามาในรอบนี้ รอบแรก  18 พฤษภาคม พ.ศ. 2559  8  5 + 10 + 1 → 8  (5 ไทยลีกดิวิชัน 1 2559 10 ลีกภูมิภาค ดิวิชั่น 2 และ 1 จากถ้วยอื่น) รอบสอง  15 มิถุนายน พ.ศ. 2559  32  8 + 2 + 26 + 10 + 18  → 32  (18 ไทยลีก 2559 14 ไทยลีกดิวิชัน 1 2559 29 ลีกภูมิภาค ดิวิชั่น 2 และ 2 จากถ้วยอื่น) รอบสาม  13 กรกฎาคม พ.ศ. 2559  16  32 → 16  รอบสี่  3 สิงหาคม พ.ศ. 2559  8  16 → 8   รอบก่อนรองชนะเลิศ  21 กันยายน พ.ศ. 2559   4  8 → 4   รอบรองชนะเลิศ  26 ตุลาคม พ.ศ. 2559  2 4 → 2  รอบชิงชนะเลิศ  5 พฤศจิกายน พ.ศ. 2559  1 2 → 1  ทั้งหมด  72 สโมสร

 รอบแรก 

 รอบสอง (รอบ 64 ทีมสุดท้าย) 

 รอบสาม (32 ทีมสุดท้าย) 
พิธีการจับสลากแบ่งสายสำหรับรอบ 32 ทีมสุดท้ายมีขึ้นเมื่อวันที่ 28 มิถุนายน 2559 ที่ผ่านมา ณ โรงแรมดิเอมเมอรัลด์ รัชดา กรุงเทพฯ

 รอบสี่ (รอบ 16 ทีมสุดท้าย) 
พิธีการจับสลากสำหรับรอบ 16 ทีมสุดท้ายจะมีขึ้นในวันพฤหัสบดีที่ 21 กรกฎาคม พ.ศ. 2559

 รอบห้า (รอบ 8 ทีมสุดท้าย) 
พิธีการจับสลากสำหรับรอบ 8 ทีมสุดท้ายจะมีขึ้นในวันพฤหัสบดีที่ 8 กันยายน พ.ศ. 2559

 รอบรองชนะเลิศ 
พิธีการจับสลากสำหรับรอบรองชนะเลิศจะมีขึ้นในวันพฤหัสบดีที่ 13 ตุลาคม พ.ศ. 2559 และสืบเนื่องจากวันที่ 14 และ 17 ตุลาคม 2559 ตามที่ได้มีคำสั่งจากสมาคมกีฬาฟุตบอลแห่งประเทศไทยได้ถือว่าทั้งสี่ทีมที่อยู่ในรอบรองชนะเลิศครองแชมป์ร่วมกัน โดย ชลบุรี เอฟซี ขอสละสิทธิ์ในการจับสลากไป เอเอฟซี แชมเปียนส์ ลีก ต่อไป 

 ราชบุรี มิตรผล (ครองแชมป์ร่วมกัน)
 สุโขทัย เอฟซี (ครองแชมป์ร่วมกัน)
 ชลบุรี เอฟซี (ครองแชมป์ร่วมกัน ; ชลบุรี เอฟซี ขอสละสิทธิ์ในการจับสลากไป เอเอฟซี แชมเปียนส์ ลีก 2017)
 ชัยนาท ฮอร์นบิล (ครองแชมป์ร่วมกัน)

 รางวัล 
 ทีมชนะเลิศ - จะได้รับเงินสด 5,000,000 บาท พร้อมสิทธิ์แข่งขัน เอเอฟซี แชมเปียนส์ลีก รอบเพลย์ออฟ รอบ 2
 ทีมรองชนะเลิศ - จะได้รับเงินสด 1,000,000 บาท
# การเชื่อมโยงตามเพศ
การมีความเชื่อมโยงกับเพศ  หรือการมียีนบนโครโมโซมเพศในทางพันธุศาสตร์หมายถึงการที่การแสดงออกทางฟีโนไทป์ (ลักษณะปรากฏ) ของอัลลีลหนึ่งๆ มีความสัมพันธ์กับอัลโลโซม (โครโมโซมเพศ) ของสิ่งมีชีวิตนั้นๆ สำหรับโครโมโซมที่เป็นออโตโซมแล้วสิ่งมีชีวิตทั้งสองเพศจะมีโอกาสการแสดงออกเท่าๆ กัน (ดูหลักการของฟิชเชอร์) แต่ในกรณีมนุษย์แล้ว โครโมโซม X ของมนุษย์มียีนอยู่เป็นจำนวนมากกว่ายีนที่มีอยู่บนโครโมโซม Y จึงมีลักษณะที่สัมพันธ์กับโครโมโซม X อยู่มากกว่า
อ้างอิง
# สำนักเลขาธิการสหประชาชาติ
สำนักเลขาธิการสหประชาชาติ  เป็นฝ่ายบริหารและหนึ่งในเสาหลักในระบบสหประชาชาติ มีบทบาทสำคัญในการกำหนดวาระหารือต่าง ๆ ตลอดจนการจัดตั้งหน่วยงานของสหประชาชาติ โดยมีเลขาธิการสหประชาชาติซึ่งได้รับการแต่งตั้งจากที่ประชุมสมัชชาใหญ่เป็นหัวหน้าของสำนักเลขาธิการ

ในสำนักเลขาธิการ มีเจ้าหน้าที่พลเรือนซึ่งมาจากนานาชาติทำงานอยู่กว่า 44,000 คน ซึ่งทำหน้าที่ปรึกษาหารือหัวข้อเกี่ยวกับพลเรือนโลกตามขอบเขตอำนาจของสหประชาชาติ ตามกฎบัตรสหประชาชาติแล้ว เลขาธิการสหประชาชาติเป็นผู้ที่มีอำนาจแต่เพียงผู้เดียวในการแต่งตั้งเจ้าหน้าที่ในสำนักเลขาธิการและอาจโอนไปทำงานในองค์กรอื่น ๆ ของสหประชาติ ซึ่งสถานะของเจ้าหน้าที่นั้นมีทั้งเจ้าหน้าที่ถาวรและเจ้าหน้าที่ชั่วคราวขึ้นอยู่กับดุลยพินิจของเลขาธิการ ในการคัดเลือกเจ้าหน้าที่เข้าทำงานในสำนักเลขาธิการนั้น ความหลากหลายของสัญญาติและถิ่นกำเนิดก็เป็นปัจจัยสำคัญที่ส่งผลต่อการได้รับคัดเลือก

 การจัดองค์การ 
สำนักเลขาธิการแบ่งออกเป็นสำนักงานและแผนกต่าง ๆ ลำดับชั้นภายในแต่ละรายการมีดังนี้:

 สำนักงาน: ผู้เชี่ยวชาญระดับสูงอย่างน้อย 20 คนภายใต้การดูแลของเจ้าหน้าที่ D-2 (หัวหน้าแผนก) หรือในบางกรณีเป็นผู้ช่วยเลขาธิการหรือภายใต้เลขาธิการทั่วไป
 แผนก: ผู้เชี่ยวชาญระดับสูงอย่างน้อย 15 คนภายใต้การดูแลของเจ้าหน้าที่ D-2 (หัวหน้าแผนก)
 หน่วยบริการ: ผู้เชี่ยวชาญระดับสูงอย่างน้อย 8 คนภายใต้การดูแลของพนักงาน D-1 (ผู้ดูแลระบบทั่วไป)
 ส่วน: ผู้เชี่ยวชาญอย่างน้อย 4 คนภายใต้การดูแลของพนักงาน P-4 (ประสบการณ์ 8–12 ปี) หรือพนักงาน P-5 (ประสบการณ์ 13–17 ปี)
 หน่วย: อย่างน้อย 4 ตำแหน่งภายใต้การกำกับดูแลของหัวหน้า

 สำนักงาน 

 สำนักงานบริหารเลขาธิการ (EOSG)
 สำนักงานบริการกำกับดูแลภายในแห่งสหประชาชาติ (OIOS)
 สำนักงานกิจการกฎหมายแห่งสหประชาชาติ (OLA)
 สำนักงานกิจการปลดอาวุธแห่งสหประชาชาติ (ODA)
 สำนักงานเพื่อการประสานงานด้านมนุษยธรรมแห่งสหประชาชาติ (OCHA)
 สำนักงานลดความเสี่ยงจากภัยพิบัติแห่งสหประชาชาติ (UNDRR)
 สำนักงานข้าหลวงใหญ่สิทธิมนุษยชนแห่งสหประชาชาติ (OHCHR)
 สำนักงานข้าหลวงใหญ่ผู้ลี้ภัยแห่งสหประชาชาติ (UNHCR)
 สำนักงานว่าด้วยยาเสพติดและอาชญากรรมแห่งสหประชาชาติ (UNODC)
 สำนักงานผู้แทนระดับสูงแห่งสหประชาชาติสำหรับประเทศที่พัฒนาน้อยที่สุด ประเทศกำลังพัฒนาที่ไม่มีทางออกสู่ทะเล และรัฐกำลังพัฒนาเกาะขนาดเล็ก (OHRLLS)
 สำนักงานกิจการอวกาศแห่งสหประชาชาติ (UNOOSA)
 สำนักงานต่อต้านการก่อการร้ายแห่งสหประชาชาติ (UNOCT)

 ทบวง 

 ทบวงกิจการการเมืองและการสร้างสันติภาพแห่งสหประชาชาติ (DPPA)
 ทบวงปฏิบัติการสันติภาพแห่งสหประชาชาติ (DPO)
 ทบวงกิจการเศรษฐกิจและสังคมแห่งสหประชาชาติ (DESA)
 ทบวงสนับสนุนการปฏิบัติการแห่งสหประชาชาติ (DOS)
 ทบวงกลยุทธ์ นโยบาย และการปฏิบัติตามของสหประชาชาติ (DMSPC)*
 ทบวงสมัชชาใหญ่แห่งสหประชาชาติและการจัดการการประชุม (DGACM)
 ทบวงการสื่อสารระดับโลกแห่งสหประชาชาติ (DGC)
 ทบวงความปลอดภัยและความมั่นคงแห่งสหประชาชาติ (DSS)

 สำนักงานอื่น ๆ 

 สำนักงานสหประชาชาติ ณ กรุงเจนีวา (UNOG)
 สำนักงานสหประชาชาติ ณ กรุงไนโรบี (UNON)
 สำนักงานสหประชาชาติ ณ กรุงเวียนนา (UNOV)

 คณะกรรมการระดับภูมิภาค 

 กรุงเทพมหานคร คณะกรรมการเศรษฐกิจและสังคมแห่งเอเชียและแปซิฟิก
 เบรุต คณะกรรมการเศรษฐกิจและสังคมแห่งเอเชียตะวันตก
 แอดดิสอาบาบา คณะกรรมการเศรษฐกิจแห่งแอฟริกา
 เจนีวา คณะกรรมการเศรษฐกิจแห่งยุโรป
 ซานติอาโก คณะกรรมการเศรษฐกิจแห่งละตินอเมริกาและแคริบเบียน
# โอนต์ไบต์กุก
โอนต์ไบต์กุก (, แปลตรงตัวว่า เค้กมื้อเช้า) หรือ เปเปอร์กุก (, เค้กพริก) เป็นเค้กเครื่องเทศชนิดหนึ่งในตำรับอาหารดัตช์ ข้าวไรย์เป็นส่วนผสมที่สำคัญโดยทำให้เค้กมีสีน้ำตาลอ่อน มักแต่งกลิ่นรสด้วยเครื่องเทศอย่างกานพลู, อบเชย, ขิง, จันทน์เทศ และซักเคด (ผิวมะนาวหรือส้มหั่นเป็นชิ้นลูกเต๋าแล้วเชื่อม) ในหลายพื้นที่ของเนเธอร์แลนด์มีสูตรเค้กในท้องถิ่นเป็นของตนเอง สูตรที่มีชื่อเสียงที่สุดคือ "เอาเดอไวเฟิงกุก"  ซึ่งแต่งกลิ่นด้วยเทียนสัตตบุษย์และส่วนใหญ่รับประทานกันในภาคเหนือ

ตามธรรมเนียมแล้ว ชาวดัตช์จะเสิร์ฟโอนต์ไบต์กุกเป็นอาหารเช้าแทนขนมปังโดยทาเนยเป็นชั้นหนาไว้ด้านบน อย่างไรก็ตาม ยังนิยมเสิร์ฟเค้กชนิดนี้เป็นขนมหรืออาหารว่างด้วย เนื่องจากรสหวานของมัน
# โยเดิงกุก
โยเดิงกุก (, แปลตรงตัวว่า คุกกี้ยิว) เป็นขนมปังกรอบชนิดหนึ่งจากเนเธอร์แลนด์ มีลักษณะแบน กลม และมีเส้นผ่านศูนย์กลางประมาณ 10 เซนติเมตร
# แสนล้านนาที
"แสนล้านนาที" เป็นซิงเกิลของสุพล พัวศิริรักษ์ จากสตูดิโออัลบั้ม Good Afternoon ประพันธ์เนื้อร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย วัฒนกร ศรีวัง ออกจำหน่ายในวันที่ 28 พฤศจิกายน พ.ศ. 2553

การตอบรับ
เพลง "แสนล้านนาที" ได้อันดับ 6 จากการจัดอันดับของ HOT FM ในชาร์ต HOT FM TOP 20 CHART หมวดเพลงไทยสากล ประจำวันที่ 15 มกราคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี
ชาร์ต
ชาร์ต (พ.ศ. 2553)อันดับสูงสุด HOT FM TOP 20 CHARTHot FM Top 20 Chart [91.5 FM วันเสาร์ที่ 15 มกราคม พ.ศ.2554] 6 95.5 เอฟเอ็ม เวอร์จิ้นฮิตซ์ ชาร์ตท็อป 40[http://www.hi5thai.com/viewthread.php?tid=118882&sid=8MnVbi 95.5 Virgin Hitz Chart Hitz 40 Bangkok 
Top 20 ประจำวันที่ 27 มีนาคม 2554] 11
# แมตต์ สมิธ (นักแสดง)
แมทธิว โรเบิร์ต สมิธ (เกิด 28 ตุลาคม ค.ศ. 1982) เป็นนักแสดงชาวอังกฤษ เขาเป็นที่รู้จักกันดีในฐานะนักแสดงนำในละครซีรีส์แนววิทยาศาสตร์เรื่อง ดอกเตอร์ฮู ทางช่องบีบีซี ซึ่งจากบท ดอกเตอร์คนที่สิบเอ็ด ทำให้เขาได้รับการเสนอชื่อเข้าชิงรางวัลแบฟตา สาขานักแสดงนำชายยอดเยี่ยมในปี 2011

ในตอนแรกสมิธใฝ่ฝันอยากจะเป็นนักฟุตบอลอย่างมาก แต่เขาประสบอุบัติเหตุเป็นโรคกระดูกสันหลังเสื่อมทำให้เขาออกจากการเล่นกีฬาSmith confirmed the nature of his back injury during an appearance on the UK show Top Gear. หลังจากที่เขาเข้าร่วมเป็นสมาชิกในโรงละครเยาวชนแห่งชาติและศึกษาการละครและการเขียนเชิงสร้างสรรค์ที่มหาวิทยาลัยอีสต์แองเกลีย เขาก็ได้เป็นนักแสดงในปี 2003 โดยเริ่มจากการเล่นละครเวที เช่น Murder in the Cathedral, Fresh Kills, The History Boys และ On the Shore of the Wide World ในโรงละครลอนดอน
# สโตรปวาเฟิล
สโตรปวาเฟิล (, แปลตรงตัวว่า ขนมรังผึ้งน้ำเชื่อม) เป็นขนมชนิดหนึ่งของเนเธอร์แลนด์ ทำจากแผ่นแป้งกลมบางประกบกัน ตรงกลางสอดไส้น้ำเชื่อมข้นหนืดเหมือนน้ำตาลเคี่ยวStroopwafels. Een traditionele Goudse lekkernij  Gouda-Online.nl. Retrieved on 2 January 2008.  ขนมชนิดนี้เป็นที่นิยมในเนเธอร์แลนด์ ได้รับการคิดค้นขึ้นครั้งแรกที่เมืองเคาดา ตั้งแต่ปี 2016 ยูไนเต็ดแอร์ไลน์ ได้เสริฟสโตรปวาเฟิลเป็นของว่างอาหารเช้าฟรีสำหรับเที่ยวบินในประเทศ

 ส่วนประกอบและการอบ 
แป้งสำหรับทำขนมรังผึ้งประกอบด้วย แป้งประกอบอาหาร เนย น้ำตาลแดง ยีสต์ นม และไข่ โดยนำแป้งกลม ๆ ขนาดกลางไปวางบนเตาวาเฟิลและกดเพื่อให้ได้แผ่นทรงกลมขนาดเท่า ๆ กัน หลังถูกอบขนมรังผึ้งถูกแบ่งครึ่งขณะยังอุ่นอยู่ จากนั้นจึงใส่ใส้ทำด้วยน้ำเชื่อม น้ำตาลแดง เนย และอบเชย ระหว่างสองครึ่งเพื่อติดมันเข้าด้วยกันStroopwafels. Een traditionele Goudse lekker so it's legitmallnij  Gouda-Online.nl. Retrieved on 2 January 2008. 

 ความเป็นมา 
สโตรปวาเฟิลถูกคิดค้นขึ้นครั้งแรกที่เมืองเคาดาในสมัยปลายตวรรษที่ 18History & recipe . Stroopwafelshop.com . Retrieved on 3 January 2007. หรือต้นคริสต์ศตวรรษที่ 19Gouda Stroopwafels (Syrup Waffles & Cookies) คนอบขนมปังใช้ของเหลือจากการทำเบเกอรี่เช่นเศษขนมปัง ทำให้หวานด้วยน้ำเชื่อม บ้างก็ว่าเคราร์ด กัมป์เฮยเซินเป็นผู้คิดค้นในระหว่าง ค.ศ. 1810 ปีที่เขาเปิดร้านถึง ค.ศ. 1840 นับว่าเป็นสูตรที่เก่าแก่ที่สุดของขนมรังผึ้งน้ำเชื่อม มีประมาณ 100 คนที่ขายขนมรังผึ้งน้ำเชื่อมในศตวรรษที่ 19 ที่เมืองเมืองเคาดา และในศตวรรษที่ 20 เริ่มมีโรงงานผลตเกิดขึ้น ในปี1960 มีทั้งหมด 17 โรงงานเฉพาะในเกาดาและ 4 แห่งยังดำเนินการอยู่จนถึงทุกวันนี้   

 รูป
# พอลิออกโซเมทัลเลต
พอลิออกโซเมทัลเลต (สัญลักษณ์ย่อ POM) เป็นไอออนลบหลายอะตอม (polyatomic ion) ที่ประกอบด้วยอะตอมของโลหะสามอะตอมหรือมากกว่าสร้างพันธะเชื่อมกันโดยผ่านอะตอมออกซิเจนโดยเป็นโครงสร้างโดดเดี่ยวหรือโครงสร้างแบบ 0 มิติ Polyoxometalate-Based Molecular Materials., Eugenio Coronado and and Carlos J. Gómez-García Chemical Reviews 1998 98 (1), 273-296 DOI: 10.1021/cr970471c,A Survey of Applications of Polyoxometalates., Dimitris E. Katsoulis Chemical Reviews 1998 98 (1), 359-388 DOI: 10.1021/cr960398a,The Nomenclature of Polyoxometalates:  How To Connect a Name and a Structure., Yves P. Jeannin Chemical Reviews 1998 98 (1), 51-76 DOI: 10.1021/cr960397iส่วนมากจะเป็นไอออนลบออกซี (oxyanion) โลหะแทรนซิชัน โลหะที่เกิดเป็นพอลิออกโซเมทัลเลตมักจะเป็นธาตุหมู่ 5-6 ของตารางธาตุ (V, Nb, Mo, W) ที่มีสถานะออกซิเดชันสูงๆ ส่วนมากแล้วพอลิออกโซเมทัลเลตจะเป็นไอออนลบที่มีสมบัติทางแม่เหล็กเป็นไดอะแมกเนติก เมื่อเป็นสารประกอบหรืออยู่ในรูปสารละลายส่วนมากจะไม่มีสีหรือมีสีส้ม สามารถแบ่งกลุ่มพอลิออกโซเมทัลเลตได้เป็น 2 กลุ่มใหญ่ตามชนิดของธาตุองค์ประกอบ ได้แก่ ไอโซพอลิออกโซเมทัลเลต (isopolymetallates) ที่ประกอบด้วยโลหะเพียงชนิดเดียวในโครงสร้าง และ เฮเทอโรพอลิออกโซเมทัลเลต (heterpolymetalates)ที่ประกอบด้วยโลหะมากกว่า 1 ชนิดหรือมีธาตุอโลหะอื่นๆอยู่ในโครงสร้างด้วย 

การเกิดพอลิออกโซเมทัลเลต

ไอออนลบออกซีของโลหะ d0 เช่น VO43-, MoO42-, WO42- อาจเกิดจากการละลายสารประกอบออกไซด์ ได้แก่ V2O5, MoO3, WO3 ในสารละลายเบสที่มี pH สูงๆ เมื่อปรับ pH ของสารละลายให้ต่ำลง จะมีการ โปรโตเนต (protonate) ออกซิเจน เกิดเป็น สารประกอบที่มี M-O-OH เช่น [W(OH)O3]- and V(OH)O3]2- ซึ่งจะรวมตัวกันผ่านกระบวนการที่เรียกว่า โอเลชัน (olation) และมีการสร้างพันธะ M-O-M เพื่อเชื่อมต่อกัน ตัวอย่างการเกิด พอลิออกโซวาเนเดต ดังต่อไปนี้Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. ISBN 0-7506-3365-4 

VO43- + 8 H+ → [V4O12]4- + 4 H2O

2.5 [V4O12]4- + 6 H+ → [V10O26(OH)2]4- + 2 H2O

หากกระบวนการทำให้เป็นกรดนั้นมีไอออนลบฟอสเฟต หรือ ซิลิเคต อาจจะเกิดเป็นเฮเทอโรพอลิออกโซเมทัลได้ เช่น ไอออนลบฟอสฟอทังสเตต [PW12O40]3- ที่มีโครงสร้างแบบเคกกิน (Keggin structure)

โครงสร้าง

โครงสร้างของพอลิออกโซเมทัลเลตมีความหลายมากดังแสดงในตารางข้างล่างนี้ โครงสร้างแบบเค็กกินเป็นตัวอย่างของโมลิบเดตและทังสเตตอาจจะมีไอออนรูปทรงสี่หน้าที่แตกต่าง 

200px|Hexamolybdate   200px|Decavanadate anion200px|Dodecatungstate200px|Large isopolymolybdate ลินด์ควิสต์เฮกซะโมลิบเดต (Lindqvist hexamolybdate), Mo6O192−เดคะวาเนเดต (Decavanadate), V10O286− พาราทังสเตต บี (Paratungstate B), H2M12O4210− Mo36-พอลิโมลิบเดต (Mo36-polymolybdate), Mo36O112(H2O)168−200px|Hexamolybdate   200px|Structure of the phosphotungstate anion200px|Dawson ion โครงสร้างแบบสแตรนด์เบิร์ก (Strandberg structure), HP2Mo5O234−โครงสร้างแบบเคกกิน (Keggin structure), XM12O40n− โครงสร้างแบบดอว์สัน (Dawson structure), X2M18O62n−200px|Anderson ion200px|Allman-Waugh ion200px|Weakley-Yamase polyoxometalate200px|Dexter-Silverton polyoxometalate โครงสร้างแบบแอนเดอร์สัน (Anderson structure), XM6O24n− โครงสร้างแบบอัลล์แมน-วอฟ (Allman-Waugh structure), XM9O32n− โครงสร้างแบบวีกลีย์-เยเมส (Weakley-Yamase structure), XM10O36n− โครงสร้างแบบเดกซเทอร์-ซิลเวอร์ตัน (Dexter-Silverton structure), XM12O42n−

ดูเพิ่ม
 โครงสร้างแบบเคกกิน
# ไดอานา คิง
ไดอานา คิง  เกิดวันที่ 8 พฤศจิกายน ค.ศ. 1970 เป็นนักร้อง-นักแต่งเพลงชาวจาเมกาที่รวมดนตรี เร้กเก้ เร้กเก้ฟิวชันและแดนซ์ฮอลล์ เธอมีแม่เป็นอินโดจาเมกา (จาเมกาเชื้อสายอินเดีย) และพ่อเชื้อสายแอฟริกัน

ผลงานเพลง
อัลบั้ม
 ปี อัลบั้ม อันดับชาร์ตสูงสุด การรับรองUS Billboard 200US R&BUS ReggaeUS HeatseekersJPNUK1995Tougher Than Love 179 85 1 6 5 50JPN: 3× Platinum+Gold1997Think Like a Girl — — 1 — 7 —JPN: Platinum2002Respect — — — — 30 —2010Warrior Gurl (Japan) — — — — — —2011AgirLnaMeKING — — — — — —

Live/compilation albums
 Year Album Peak chart positionsJPN1996Tougher and Live (Japan) —1998Remix Kingdom (Japan) 242002The Best of Diana King (Japan) 782005Essentials: I Say a Little Prayer (Japan) —

ซิงเกิล
 Year Title Peak chart positions AlbumUSUS R&BUS DanceUKIRENEDBEL(FLA)BEL(WAL)FRAGERAUTSWISWENORFINAUSNZ1994"Stir It Up" — 53 — — — — — — — — — — — — — — 24Cool Runnings Soundtrack"Shy Guy" 13 21 — 2 4 3 5 2 4 6 6 5 1 2 1 3 3 Tougher Than Love1995"Love Triangle" — 85 — — — — — — — — — — — — — — 21"Ain't Nobody" 94 63 4 13 — 27 48 25 41 62 — 31 30 — — — 281996"I'll Do It" (with Nahki)  — — — — — — — — — — — — — — — — —single only1997"When We Were Kings" (with Brian McKnight) — — — — — — — — — — — — — — — — —When We Were Kings Soundtrack"I Say a Little Prayer" 38 68 8 17 27 — — — 34 73 — — — 12 — 6 21Think Like a Girl"L-L-Lies" 71 67 — — — — — — 35 — — — 47 — — — 291998"Find My Way Back" — — — — — — — — — — — — — — — — —"Supa-Lova-Bwoy" (JAP only) — — — — — — — — — — — — — — — — —"Rise Up" (as part of Jamaica United) — — — 54 — — — — — — — — — — — — —single only2002"Summer Breezin'" — — — — — — 8 14 85 — — — 45 — — — —Respect2007"Get Me@This Party" (with Sarah feat. Kid Kapri) — — — — — — — — — — — — — — — — —single only2011"Closer" — — — — — — — — — — — — — — — — —Warrior Gurl / AgirLnaMeKING2012"Jeanz N T-Shirt" — — — — — — — — — — — — — — — — —"Yu Dun Kno" — — — — — — — — — — — — — — — — — "—" denotes releases that did not chart or were not released in that territory.
# สโมสรฟุตบอลเดฟโฟ
สโมสรฟุตบอลเดฟโฟ เป็นอดีตสโมสรฟุตบอลในประเทศไทย ตั้งอยู่ที่แขวงสะพานสูง เขตสะพานสูง จังหวัดกรุงเทพมหานคร เคยลงแข่งขันในระดับไทยลีก 3 ปัจจุบันหลังจากตกชั้นจากไทยลีก 3 สโมสรประสบปัญหาทางการเงินทำให้มีการเปลี่ยนผู้บริหารและโอนสิทธิให้กับสโมสรฟุตบอลรังสิต ยูไนเต็ด ในฤดูกาล 2562

ประวัติ
สโมสรก่อตั้งขึ้นในปี พ.ศ. 2558 ในชื่อ บียู เดฟโฟ เอฟซี โดยเป็นทีมฟุตบอลที่เกิดจากการร่วมมือกันของมหาวิทยาลัยกรุงเทพและบริษัท เดฟโฟ สปอร์ต (ประเทศไทย) จำกัด เขตสะพานสูง ผู้ผลิตเสื้อผ้ากีฬา โดยใช้ผู้เล่นจากมหาวิทยาลัยกรุงเทพเป็นหลัก เริ่มส่งทีมลงแข่งขันเป็นครั้งแรกในลีกภูมิภาค ดิวิชัน 2 ฤดูกาล 2558 กลุ่มกรุงเทพและภาคกลาง

สโมสรลงแข่งขันอย่างเป็นทางการเป็นนัดแรกเมื่อวันที่ 15 กุมภาพันธ์ พ.ศ. 2558 ในลีกภูมิภาค ดิวิชัน 2 นัดที่บุกไปเสมอสโมสรฟุตบอลปลวกแดง ระยอง ยูไนเต็ด 1–1 ที่สนามพัฒนาสปอร์ตคลับ ก่อนที่จะพบกับชัยชนะในลีกเป็นนัดแรกเมื่อวันที่ 27 กุมภาพันธ์ ในนัดที่บุกไปชนะทหารบก เอฟซี ถึงสนามกีฬากองทัพบก 1–0 โดยการแข่งขันฤดูกาลแรกของสโมสรจบด้วยอันดับที่ 12 ในกลุ่มกรุงเทพและภาคกลาง

 ผู้เล่น 
 ผู้เล่นในฤดูกาลสุดท้าย (2561) 

ผู้ทำประตูสูงสุดในลีกประจำฤดูกาล
 ถึง 23 มิถุนายน 2561
ฤดูกาลผู้ทำประตูสูงสุดจำนวนประตูสัญชาติลีก2558ธีระศักดิ์ คุณรักษา 7http://www.kondivision2.com/content-8785.htmlลีกภูมิภาค ดิวิชัน 2 (กรุงเทพและภาคกลาง)2559เอกสิทธิ์ สุดสวาท6ลีกภูมิภาค ดิวิชั่น 2 (กรุงเทพและปริมณฑล)2560อนุศักดิ์ เหล่าแสงไทย23ไทยลีก 32561วชิระ พันพินิจแทนเจนี ชิปาฮู4ไทยลีก 3

ทำเนียบหัวหน้าผู้ฝึกสอน
ลำดับ ชื่อตั้งแต่ถึงผลงาน1กฤษณ์ สิงห์ปรีชา มกราคม  2558พฤศจิกายน 2560เลื่อนชั้นขึ้นไทยลีก 32อรุณ ตุลย์วัฒนางกูร กุมภาพันธ์  2561พฤษภาคม 25613เจสัน วิธ พฤษภาคม 2561ตุลาคม 2561

สนามเหย้า
 พิกัด ที่ตั้ง สนาม ความจุ ปี  ตำบลคลองหนึ่งอำเภอคลองหลวง จ.ปทุมธานี ศูนย์กีฬาสุรี บูรณธนิตมหาวิทยาลัยกรุงเทพ วิทยาเขตรังสิต 4,000 กุมภาพันธ์ 2558 – 16 กันยายน พ.ศ. 2560  แขวงทุ่งสองห้องเขตหลักสี่ กรุงเทพมหานคร สนามทีโอที แจ้งวัฒนะ 5,430 11 กุมภาพันธ์ 2561 – 13 พฤษภาคม 2561  ตำบลคลองหนึ่งอำเภอคลองหลวง จ.ปทุมธานี ศูนย์กีฬาสุรี บูรณธนิตมหาวิทยาลัยกรุงเทพ วิทยาเขตรังสิต 4,000 17 มิถุนายน พ.ศ. 2561 – ปัจจุบัน

ผลงานตามฤดูกาล
ฤดูกาลลีกเอฟเอ คัพลีก คัพระดับลงแข่งชนะเสมอแพ้ยิงได้เสียประตูผลต่างประตูแต้มอันดับ2558ลีกภูมิภาค ดิวิชั่น 226511103840 –226122559ลีกภูมิภาค ดิวิชั่น 2209652622 +43332560ไทยลีก 3 (ตอนล่าง)2815584932 +175032561ไทยลีก 3 (ตอนล่าง)26411112536 –112314

แชมป์รองแชมป์เลื่อนชั้นตกชั้น

สถิติ
 ผู้ชมในสนามเหย้ามากสุด
 446 คน (เดฟโฟ เอฟซี 0–0 ตรัง เอฟซี: 3 มีนาคม 2561, ไทยลีก 3 สนามทีโอที แจ้งวัฒนะ)
 ผู้ชมในสนามเหย้าต่ำสุด
 23 คน (บียู เดฟโฟ 5–1 บ้านบึง เอฟซี: 17 พฤษภาคม 2560, ไทยลีก 3 ศูนย์กีฬาสุรี บูรณธนิต ม.กรุงเทพ วิทยาเขตรังสิต)
 ผลงานดีที่สุดในลีก
 อันดับ 3 , ไทยลีก 3 ตอนล่าง ฤดูกาล 2560
 แพ้ขาดลอยมากที่สุดในลีก
 บียู เดฟโฟ 0–5 สมุทรสาคร เอฟซี (13 พฤษภาคม พ.ศ. 2560 ,ไทยลีก 3 ฤดูกาล 2560 , ศูนย์กีฬาสุรี บูรณธนิต ม.กรุงเทพ วิทยาเขตรังสิต)
 ชนะขาดลอยมากที่สุดในลีก
 เกษมบัณฑิต 0–5 บียู เดฟโฟ  (18 กรกฎาคม พ.ศ. 2558, ดิวิชั่น 2 ฤดูกาล 2558 , สนามกีฬามหาวิทยาลัยเกษมบัณฑิต ร่มเกล้า)
 ผู้เล่นคนแรกที่ทำประตูให้สโมสร
 ธีรศักดิ์ คุณรักษา  (15 กุมภาพันธ์ พ.ศ. 2558 , ลีกภูมิภาค ดิวิชัน 2, ปลวกแดง ระยอง ยูไนเต็ด 1–1 บียู เดฟโฟ ,สนามพัฒนาสปอร์ตคลับ)

 แหล่งข้อมูลอื่น 
https://m.facebook.com/Deffo-Football-Club-DFFC-401306036983245/
# โครงสร้างแบบเคกกิน
โครงสร้างแบบเคกกิน  เป็นโครงสร้างที่เป็นที่รู้จักกันดีที่สุดในบรรดาโครงสร้างของกรดเฮเทอโรพอลี (heteropoly acids)J.C. Bailar, Jr. The Chemistry of the Coordination Compounds, Reinhold Publishing Corporation, 1956, pp 472-482 สูตรทั่วไปของโครงสร้างแบบเคกกิน คือ [XM12O40]n- เมื่อ X เฮเทอโรอะตอม (heteroatom) ซึ่งโดยมากแล้วจะเป็น P5+ , Si4+ หรือ B3+) และ M คืออะตอมของโลหะที่ล้อมรอบไอออนลบทรงสี่หน้าของเฮเทอโรอะตอมJ.F. Keggin. Proc. Roy. Soc., A, 144, 75-100 (1934) โดยมากแล้วจะเป็น Mo และ W ส่วน O แทนออกซิเจน ทั้งนี้ ยังพบโครงสร้างแบบเคกกินในรูปของพอลิออกโซแคตไอออน (polyoxocation) อีกด้วย เช่น พอลิออกโซแคตไอออนของเหล็ก อะลูมิเนียม และ แกลเลียม เป็นต้น   

โครงสร้าง

โครงสร้างแบบเคกกินประกอบด้วยไอออนลบรูปทรงสี่หน้าของเฮเทอโรอะตอมที่ล้อมรอบด้วยออกซิเจน 4 อะตอม โดยที่อะตอมนี้เป็นแม่แบบของโครงสร้างด้วยการเป็นแกนกลางที่ถูกล้อมรอบด้วยอะตอมโลหะที่ล้อมรอบด้วยออกซิเจนเป็นรูปทรงแปดหน้า (MO6) จำนวน 12 อะตอมโดยจัดเรียงตัวกันเป็นรูปกรง (cage-like structure)A New Fundamental Type of Inorganic Complex: Hybrid between Heteropoly and Conventional Coordination Complexes. Possibilities for Geometrical Isomerisms in 11-, 12-, 17-, and 18-Heteropoly Derivatives. LCW Baker, JS Figgis Journal of the American Chemical Society 92(12), 3794-3797 (1970) ดังรูป 1 ซึ่ง MO6 ที่จัดเรียงตัวกัน 3 อะตอมที่เป็นแต่ละด้านของพอลิออกโซเมทัลเลตสามารถเรียงตัวในลักษณะกันได้มากถึง 5 แบบ หรือ 5ไอโซเมอร์ ได้แก่ α-, β-,γ-, δ- และ ε-เคกกิน
   
ตัวอย่างโครงสร้างไอออนบวกพอลิออกโซและพอลิออกโซเมทัลเลตแบบเคกกิน

ไอออนบวกพอลิออกโซของโลหะหมู่ 13
ไอออนบวกพอลิออกโซ [Al13O4(OH)24(H2O)12)]7+ (Al13) มีโครงสร้างแบบเคกกินที่มีไอออนลบรูปทรงสี่หน้าเป็น {AlO4} และยังพบว่ามีโครงสร้างที่เป็นรูปแบบเดียวกันของแกลเลียม หรือ Ga13 เช่นเดียวกับ GaAl12 และ GeAl12Detection of a new polymeric species formed through the hydrolysis of gallium(III) salt solutions S. M. Bradley, R. A. Kydd and R. Yamdagni J. Chem. Soc., Dalton Trans., 1990, 413 - 417, doi:10.1039/DT9900000413  

พอลิออกโซเมทัลเลตของเหล็ก

เนื่องจากเหล็กและอะลูมิเนียมมีสมบัติทางเคมีที่คล้ายกัน จึงมีการเสนอว่าอาจจะมีโครงสร้างเคกกินของเหล็กที่เสถียรอยู่จริง ในปี ค.ศ. 2007 ได้มีการค้นพบและศึกษาโครงสร้างของ Fe13 โดยเป็นสารประกอบที่เรียกว่า เฟร์ริไฮไดรด์ (ferrihydrite) F. M. Michel, L. Ehm, S. M. Antao, et al. Science, 316, 1726-1729 (2007) และในปี ค.ศ. 2015 ก็มีการสังเคราะห์ Fe13 ที่มีประจุ -17 รายงานในวารสาร ScienceO. Sadeghi, L. N. Zakharov and M. Nyman, Aqueous formation and manipulation of the iron-oxo Keggin ion Science; 2015; 347 (6228) pp 1359 - 1362; doi:10.1126/science.aaa4620
# แหล่งการปฏิวัติอุตสาหกรรมเมจิของญี่ปุ่นฯ
แหล่งมรดกจากการปฏิวัติอุตสาหกรรมของญี่ปุ่นในยุคเมจิ: การถลุงเหล็กและผลิตเหล็กกล้า การต่อเรือและการทำเหมืองถ่านหิน เป็นมรดกโลกทางวัฒนธรรมที่ประกอบด้วยสถานที่ 23 แห่ง ซึ่งส่วนใหญ่อยู่ในภาคตะวันตกเฉียงใต้ของประเทศญี่ปุ่น คือที่เมืองฮางิ จังหวัดยามางูจิ และในเมืองต่าง ๆ บนเกาะคีวชู โดยสถานที่เหล่านี้มีหลักฐานที่แสดงให้เห็นการพัฒนาด้านอุตสาหกรรมอย่างรวดเร็วของญี่ปุ่น ตั้งแต่ช่วงกลางศตวรรษที่ 19 ถึงช่วงต้นศตวรรษที่ 20 ด้วยการพัฒนาอุตสาหกรรมเหล็ก การต่อเรือ และการทำเหมืองถ่านหิน สถานที่เหล่านี้ยังเป็นตัวอย่างของกระบวนการค้นหาเทคโนโลยีของญี่ปุ่นจากยุโรปและอเมริกา ในช่วงกลางศตวรรษที่ 19 และบ่งบอกว่าเทคโนโลยีพวกนี้ถูกปรับให้เข้ากับความจำเป็นและประเพณีทางสังคมของญี่ปุ่นอย่างไร ซึ่งถือเป็นการส่งต่อการพัฒนาอุตสาหกรรมตะวันตกไปยังประเทศที่ไม่ใช่ชาติตะวันตกสำเร็จเป็นครั้งแรกด้วย และจากการปฏิวัติอุตสาหกรรมในประเทศช่วงเวลานั้น ถือเป็นการเปลี่ยนแปลงทางสังคมของญี่ปุ่นครั้งใหญ่ในทุกด้านจนทำให้ประเทศญี่ปุ่นพัฒนาประเทศแบบก้าวกระโดดจนกลายเป็นมหาอำนาจทางเศรษฐกิจในปัจุบัน

มรดกโลก
แหล่งมรดกจากการปฏิวัติอุตสาหกรรมของญี่ปุ่นในยุคเมจิ:การถลุงเหล็กและผลิตเหล็กกล้า การต่อเรือและการทำเหมืองถ่านหิน ของญี่ปุ่นได้ขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 39 เมื่อปี 2558 ที่เมืองบ็อน ประเทศเยอรมนี ด้วยข้อกำหนดและหลักเกณฑ์ในการพิจารณา ดังต่อไปนี้
(ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ